open-index/open-wikipedia-markdown huggingface dataset:
อำเภอวังสามหมอ

**วังสามหมอ** เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอศรีธาตุ อำเภอวังสามหมอ ตั้งชื่อตามจำนวนหมอปราบจระเข้ 3คนในตำนานพื้นบ้าน อำเภอวังสามหมอ อยู่ห่างจากตัวอำเภอเมืองอุดรธานีไปทางทิศตะวันออกเฉียงใต้ประมาณ 108 กิโลเมตร

## ที่ตั้งและอาณาเขต
อำเภอวังสามหมอมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอไชยวาน และอำเภอส่องดาว อำเภอวาริชภูมิ (จังหวัดสกลนคร)
* **ทิศตะวันออก** ติดต่อกับอำเภอนิคมน้ำอูน อำเภอกุดบาก (จังหวัดสกลนคร) อำเภอคำม่วง และอำเภอสามชัย (จังหวัดกาฬสินธุ์)
* **ทิศใต้** ติดต่อกับอำเภอสามชัย อำเภอหนองกุงศรี อำเภอท่าคันโท อำเภอสามชัย (จังหวัดกาฬสินธุ์)
* **ทิศตะวันตก** ติดต่อกับอำเภอศรีธาตุและอำเภอไชยวาน

## ประวัติ
เมื่อวันที่ 30 กันยายน พ.ศ. 2518 ได้มีประกาศกระทรวงมหาดไทยให้แยกตำบลหนองกุงทับม้า ตำบลบะยาว และตำบลหนองหญ้าไซ ออกจากการปกครองของอำเภอศรีธาตุ รวมตั้งเป็น **กิ่งอำเภอวังสามหมอ** จนกระทั่งเมื่อวันที่ 13 กรกฎาคม พ.ศ. 2524 จึงมีพระราชกฤษฎีกาฯ ยกฐานะขึ้นเป็น **อำเภอวังสามหมอ** จนถึงปัจจุบัน

* วันที่ 30 กันยายน 2518 แยกพื้นที่ตำบลหนองกุงทับม้า ตำบลบะยาว และตำบลหนองหญ้าไซ อำเภอศรีธาตุ มาตั้งเป็น **กิ่งอำเภอวังสามหมอ** และให้ขึ้นการปกครองกับอำเภอศรีธาตุ
* วันที่ 27 พฤศจิกายน 2522 ตั้งตำบลผาสุก แยกออกจากตำบลบะยาว
* วันที่ 13 กรกฎาคม 2524 ยกฐานะจากกิ่งอำเภอวังสามหมอ อำเภอศรีธาตุ เป็น **อำเภอวังสามหมอ**
* วันที่ 18 ตุลาคม 2526 จัดตั้งสุขาภิบาลหนองกุงทับม้า ในท้องที่บางส่วนของตำบลหนองกุงทับม้า
* วันที่ 10 ตุลาคม 2529 ตั้งตำบลคำโคกสูง แยกออกจากตำบลหนองหญ้าไซ ตั้งตำบลวังสามหมอ แยกออกจากตำบลหนองกุงทับม้า
* วันที่ 21 พฤษภาคม 2542 เปลี่ยนแปลงชื่อสุขาภิบาลหนองกุงทับม้า เป็น สุขาภิบาลวังสามหมอ
* วันที่ 25 พฤษภาคม 2542 ยกฐานะจากสุขาภิบาลวังสามหมอ เป็นเทศบาลตำบลวังสามหมอ ด้วยผลของกฎหมาย

## การแบ่งเขตการปกครอง
### การปกครองส่วนภูมิภาค
อำเภอวังสามหมอแบ่งพื้นที่การปกครองออกเป็น 6 ตำบล 72 หมู่บ้าน

### การปกครองส่วนท้องถิ่น
ท้องที่อำเภอวังสามหมอประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลวังสามหมอ** ครอบคลุมพื้นที่บางส่วนของตำบลวังสามหมอ
* **เทศบาลตำบลลำพันชาด** ครอบคลุมพื้นที่ตำบลวังสามหมอ (นอกเขตเทศบาลตำบลวังสามหมอ)
* **เทศบาลตำบลผาสุก** ครอบคลุมพื้นที่ตำบลผาสุกทั้งตำบล
* **เทศบาลตำบลหนองหญ้าไซ** ครอบคลุมพื้นที่ตำบลหนองหญ้าไซทั้งตำบล
* **เทศบาลตำบลบะยาว** ครอบคลุมพื้นที่ตำบลบะยาวทั้งตำบล
* **เทศบาลตำบลคำโคกสูง** ครอบคลุมพื้นที่ตำบลคำโคกสูงทั้งตำบล
* **องค์การบริหารส่วนตำบลหนองกุงทับม้า** ครอบคลุมพื้นที่ตำบลหนองกุงทับม้าทั้งตำบล

## อ้างอิง

วังสามหมอ
หมู่บ้านจักสาน

**หมู่บ้านจักสาน** เป็นสถานที่ท่องเที่ยวที่น่าสนใจแห่งหนึ่งในจังหวัดอ่างทอง จังหวัดอ่างทองเป็นจังหวัดที่มีชื่อเสียงทางด้านการจักสานมาช้านาน ชาวบ้านในจังหวัดอ่างทอง รวมตัวกันจัดตั้งเป็นกลุ่มเครื่องจักสาน เครื่องหวาย เครื่องจักสานไม้ไผ่ เช่น กลุ่มตำบลองครักษ์ กลุ่มตำบลบางเจ้าฉ่า กลุ่มตำบลบางระกำ กลุ่มตำบลพลับและกลุ่มตำบลอิทประมูล แหล่งหัตกรรมที่ขึ้นชื่อของจังหวัดคือ “บ้านบางเจ้าฉ่า” ตำบลบางเจ้าฉ่าเป็นตำบลที่มีมาตั้งแต่สมัยกรุงศรีอยุธยา 

## แหล่งข้อมูลอื่น

หมวดหมู่:เศรษฐกิจของจังหวัดอ่างทอง
หมวดหมู่:สถานที่ท่องเที่ยวในจังหวัดอ่างทอง
อำเภอศรีธาตุ

**ศรีธาตุ** เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอกุมภวาปี อำเภอศรีธาตุ อยู่ห่างจากอำเภอเมืองอุดรธานี ไปทางทิศตะวันออกเฉียงใต้ประมาณ 82กิโลเมตร อำเภอศรีธาตุ มีสำเนียงการพูดที่เป็นเอกลักษณ์ รวมทั้งยังเป็น 1ใน2อำเภอของจังหวัดอุดรธานี ที่มีชาวภูไท อาศัยอยู่มากที่สุด

## ที่ตั้งและอาณาเขต
อำเภอศรีธาตุตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอกู่แก้วและอำเภอไชยวาน
* **ทิศตะวันออก** ติดต่อกับอำเภอวังสามหมอ
* **ทิศใต้** ติดต่อกับอำเภอท่าคันโท (จังหวัดกาฬสินธุ์)
* **ทิศตะวันตก** ติดต่อกับอำเภอกุมภวาปี

## ประวัติ
ท้องที่อำเภอศรีธาตุ เดิมเป็นส่วนหนึ่งของอำเภอกุมภวาปี เมื่อวันที่ 12 มีนาคม พ.ศ. 2511 ได้มีประกาศกระทรวงมหาดไทยให้แยกตำบลจำปี ตำบลนายูง ตำบลหนองหญ้าไซ ตำบลบ้านโปร่ง และตำบลหนองกุงทับม้า ออกจากการปกครองของอำเภอกุมภวาปี รวมตั้งเป็น **กิ่งอำเภอศรีธาตุ** จนกระทั่งเมื่อวันที่ 28 มิถุนายน พ.ศ. 2516 จึงมีพระราชกฤษฎีกาฯ ยกฐานะขึ้นเป็น **อำเภอศรีธาตุ** จนถึงปัจจุบัน

* วันที่ 12 มีนาคม 2511 แยกพื้นที่ตำบลจำปี ตำบลนายูง ตำบลหนองหญ้าไซ ตำบลบ้านโปร่ง และตำบลหนองกุงทับม้า อำเภอกุมภวาปี มาตั้งเป็น **กิ่งอำเภอศรีธาตุ** และให้ขึ้นการปกครองกับอำเภอกุมภวาปี
* วันที่ 24 มิถุนายน 2512 จัดตั้งสุขาภิบาลจำปี ในท้องที่บางส่วนของตำบลจำปี
* วันที่ 9 พฤศจิกายน 2514 ตั้งตำบลหัวนาคำ แยกออกจากตำบลนายูง ตั้งตำบลบะยาว แยกออกจากตำบลหนองกุงทับม้า
* วันที่ 28 มิถุนายน 2516 ยกฐานะจากกิ่งอำเภอศรีธาตุ อำเภอกุมภวาปี เป็น **อำเภอศรีธาตุ**
* วันที่ 4 กันยายน 2516 ตั้งตำบลศรีธาตุ แยกออกจากตำบลจำปี และตำบลนายูง
* วันที่ 23 กรกฎาคม 2517 เปลี่ยนแปลงชื่อสุขาภิบาลจำปี เป็น สุขาภิบาลศรีธาตุ
* วันที่ 30 กันยายน 2518 แยกพื้นที่ตำบลหนองกุงทับม้า ตำบลบะยาว และตำบลหนองหญ้าไซ อำเภอศรีธาตุ มาตั้งเป็น **กิ่งอำเภอวังสามหมอ** และให้ขึ้นการปกครองกับอำเภอศรีธาตุ
* วันที่ 28 ธันวาคม 2519 ตั้งตำบลหนองนกเขียน แยกออกจากตำบลนายูง
* วันที่ 22 มีนาคม 2520 โอนพื้นที่หมู่ 4 บ้านคำค้อ (ในตอนนั้น) จากตำบลบะยาว ไปตั้งเป็นหมู่ 8 ของตำบลหัวนาคำ
* วันที่ 27 พฤศจิกายน 2522 ตั้งตำบลผาสุก แยกออกจากตำบลบะยาว
* วันที่ 13 กรกฎาคม 2524 ยกฐานะจากกิ่งอำเภอวังสามหมอ อำเภอศรีธาตุ เป็น **อำเภอวังสามหมอ**
* วันที่ 10 ตุลาคม 2529 ตั้งตำบลตาดทอง แยกออกจากตำบลบ้านโปร่ง
* วันที่ 25 พฤษภาคม 2542 ยกฐานะจากสุขาภิบาลศรีธาตุ เป็นเทศบาลตำบลศรีธาตุ ด้วยผลของกฎหมาย

## การแบ่งเขตการปกครอง
### การปกครองส่วนภูมิภาค
อำเภอศรีธาตุแบ่งพื้นที่การปกครองออกเป็น 7 ตำบล 86 หมู่บ้าน

### การปกครองส่วนท้องถิ่น
ท้องที่อำเภอศรีธาตุประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลศรีธาตุ** ครอบคลุมพื้นที่บางส่วนของตำบลศรีธาตุ
* **เทศบาลตำบลจำปี** ครอบคลุมพื้นที่ตำบลจำปีทั้งตำบล
* **เทศบาลตำบลหัวนาคำ** ครอบคลุมพื้นที่ตำบลหัวนาคำทั้งตำบลและบางส่วนของตำบลหนองนกเขียน
* **เทศบาลตำบลบ้านโปร่ง** ครอบคลุมพื้นที่ตำบลบ้านโปร่งทั้งตำบล
* **องค์การบริหารส่วนตำบลศรีธาตุ** ครอบคลุมพื้นที่ตำบลศรีธาตุ (นอกเขตเทศบาลตำบลศรีธาตุ)
* **องค์การบริหารส่วนตำบลหนองนกเขียน** ครอบคลุมพื้นที่ตำบลหนองนกเขียน (นอกเขตเทศบาลตำบลหัวนาคำ)
* **องค์การบริหารส่วนตำบลนายูง** ครอบคลุมพื้นที่ตำบลนายูงทั้งตำบล
* **องค์การบริหารส่วนตำบลตาดทอง** ครอบคลุมพื้นที่ตำบลตาดทองทั้งตำบล

## อ้างอิง

ศรีธาตุ
รูปที่มีทุกบ้าน

**รูปที่มีทุกบ้าน** เป็นเพลงเทิดพระเกียรติ เนื่องในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 80 พรรษา ในวันที่ 5 ธันวาคม พ.ศ. 2550 ประพันธ์คำร้องโดย นิติพงษ์ ห่อนาค ทำนองโดย อภิไชย เย็นพูนสุข  เรียบเรียงเสียงประสานโดย วีรภัทร์ อึ้งอัมพร และขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565

นิติพงษ์ ห่อนาค ได้เผยแพร่นี้ทางอินเทอร์เน็ต ตั้งแต่วันที่ 26 กันยายน พ.ศ. 2550  และอนุญาตให้เผยแพร่ต่อได้ โดยไม่สงวนลิขสิทธิ์  ซึ่งมีกิจกรรมที่ก่อเกิดเป็นรูปธรรมให้คนไทยได้มีส่วนร่วม โดยคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ร่วมมือกับบริษัท จีเอ็มเอ็ม แกรมมี่ ร่วมกันจัดขึ้น ที่มีทั้งภาพยนตร์โฆษณาทางทีวี บทเพลง และเว็บไซต์ 

## อ้างอิง

## ดูเพิ่ม
* กิจกรรมเฉลิมพระเกียรติ มหามงคลเฉลิมพระชนมพรรษา ๘๐ พรรษา ๕ ธันวาคม พุทธศักราช ๒๕๕๐
* รูปที่มีทุกบ้าน รูปที่อยู่ในหัวใจคนไทยทุกคน  เว็บไซต์หลัก โดย คณะกรรมการกิจการโทรคมนาคมแห่งชาติ
* เบิร์ด ธงชัย เปิดใจกว่าจะเป็นบทเพลงและมิวสิกวิดีโอ รูปที่มีทุกบ้าน  มติชน 24 กันยายน 2550

หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:เพลงไทยสากล
หมวดหมู่:เพลงเฉลิมพระเกียรติ
หมวดหมู่:พระราชพิธีมหามงคลเฉลิมพระชนมพรรษา 80 พรรษา
หมวดหมู่:เพลงของธงไชย แมคอินไตย์
หมวดหมู่:เพลงที่ประพันธ์คำร้องโดยนิติพงษ์ ห่อนาค
หมวดหมู่:การพรรณนาทางวัฒนธรรมของพระบาทสมเด็จพระมหาภูมิพลอดุลยเดชมหาราช บรมนาถบพิตร
แชมป์

**แชมป์** (Champ หรือ CHAMP) อาจหมายถึง
* พีรพล เอื้ออารียกูล - พิธีกร ผู้ประกาศข่าว TV Presenter คอลัมนิสต์ นักร้องชาวไทย
* ทีปกร วุฒิพิทยามงคล เว็บมาสเตอร์บล็อกชื่อดังของไทย exteen
* แชมป์ (อาหาร) (champ) - ชื่ออาหารไอร์แลนด์มีส่วนผสมหลักคือมันบดและต้นหอม
* แชมป์ (สัตว์ประหลาด) (Champ) - ชื่อสัตว์ประหลาดที่ตั้งขึ้นที่คาดว่าพบเจอในทะเลสาบแชมเพลนในรัฐเวอร์มอนต์ สหรัฐอเมริกา
* แชมป์ (ดาวเทียม) (CHAMP) ชื่อดาวเทียมของเยอรมนี
* แชมป์คาร์ (Champ Car) เป็นชื่อการแข่งขันรถแข่งในสหรัฐอเมริกา

;ในภาษาอังกฤษ
* แชมป์ (champ) หรือ แชมเปียน (champion) หมายถึง ผู้ชนะเลิศ
นาซกูล

thumb|300px|นาซกูล หรือภูตม้าดำ

**นาซกูล** (Nazgûl) เป็นชื่อของตัวละครกลุ่มหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏตัวในเรื่อง เดอะลอร์ดออฟเดอะริงส์  คำว่า 'นาซกูล' เป็นคำภาษาแบล็กสปีช มาจากคำว่า 'นาซ' (nazg) หมายถึง "แหวน" และคำว่า 'กูล' (gûl) หมายถึง "ดวงวิญญาณ หรือภูต"  บางครั้งเรียกนาซกูลว่า **ภูตแหวน** หรือ **ภูตม้าดำ**  คำในภาษาเควนยาของนาซกูล คือ **อูไลริ** (Úlairi) ส่วนคำในภาษาซินดาริน คือ **อูไลอาร์** (Ulaer)

นาซกูลมีทั้งหมดเก้าตน หัวหน้าของพวกนาซกูลคือ ราชันขมังเวทย์ หรือ วิชคิง แต่เดิมพวกเขาเป็นกษัตริย์หรือผู้นำของพวกมนุษย์บนมิดเดิลเอิร์ธที่หลงในอำนาจยศศักดิ์ซึ่งเซารอนสัญญาว่าจะยกให้ จึงยินยอมรับ แหวนแห่งกษัตริย์ หรือแหวนแห่งอำนาจเก้าวง เมื่อเวลาผ่านไปดวงจิตของพวกเขาก็ตกอยู่ใต้อำนาจของแหวนจนไม่สามารถถอนตัวคืนได้ และต้องกลายเป็นทาสรับใช้ของเซารอนและแหวนเอก   

นาซกูลออกรุกรานอาณาจักรของมนุษย์ครั้งแรก ในการบุกโจมตีอาณาจักรอาร์นอร์ และสามารถยึดอังก์มาร์ไปได้ ตั้งอาณาจักรแห่งอังก์มาร์ขึ้นเป็นอาณาจักรของตน (บางครั้งจึงเรียกหัวหน้าของพวกมันว่า 'วิชคิงแห่งอังก์มาร์') ต่อมาพวกนาซกูลเข้าโจมตีอาณาจักรกอนดอร์ และยึดเอาหอคอยมินัสอิธิลได้ เปลี่ยนหอคอยแห่งนั้นเป็น มินัสมอร์กูล เป็นฐานที่มั่นอีกแห่งหนึ่งของพวกตน การเข้ายึดมินัสอิธิลครั้งนั้นทำให้เซารอนได้ครอบครอง พาลันเทียร์ แห่งมินัสอิธิล ไปด้วย และได้ใช้พาลันเทียร์ดวงนี้ในการติดต่อกับซารูมาน และล่อลวงเดเนธอร์จนเสียสติ

นาซกูลทั้งหมดถูกทำลายไปพร้อมกับการสิ้นสลายของแหวนเอก

หมวดหมู่:ตัวละครในเดอะลอร์ดออฟเดอะริงส์
หมวดหมู่:ตัวละครที่เป็นพระมหากษัตริย์
หมวดหมู่:ตัวละครที่เป็นอันเดด
เซนโต

thumb|250px|ทางเข้าเซนโต

**เซนโต** () คือโรงอาบน้ำสาธารณะของชาวญี่ปุ่น เป็นการอาบน้ำรวมโดยมีห้องอาบน้ำขนาดใหญ่ตั้งอยู่ในเขตชุมชน ลักษณะน้ำที่ใช้อาบเป็นน้ำประปาที่ต้มให้ร้อน ต่างจาก ออนเซนที่เป็น บ่อน้ำร้อนธรรมชาติ 

หมวดหมู่:วัฒนธรรมญี่ปุ่น
หมวดหมู่:ประเทศญี่ปุ่น
หมวดหมู่:การอาบน้ำในประเทศญี่ปุ่น
หมวดหมู่:การอาบน้ำสาธารณะ
หมวดหมู่:สถาปัตยกรรมญี่ปุ่น
ฮารัด

**ฮารัด** (Harad) คือชื่อดินแดนมนุษย์แห่งหนึ่งบนทวีปมิดเดิลเอิร์ธ  ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ ฮารัดเป็นดินแดนกว้างใหญ่ตั้งอยู่ทางตอนใต้ของมอร์ดอร์และกอนดอร์ใต้ มีลักษณะอากาศที่อบอุ่นและร้อนกว่าดินแดนทางเหนือ ดินแดนนี้ไม่ได้รวมเป็นอาณาจักรเดียวกันทั้งผืน แต่มีกษัตริย์ปกครองเป็นของตนเองไม่ขึ้นแก่กัน  ชื่อ **ฮารัด** เป็นคำภาษาซินดาริน แปลว่า ใต้

ชาวฮารัดมักถูกเรียกว่าชาว **ฮาราดริม (Haradrim)** หมายถึงมนุษย์แห่งดินแดนใต้ พวกนี้เป็นคนป่า มีผิวสีเข้ม ผมและตาดำ ใช้ภาษาที่เป็นของตนเอง และจัดว่าเป็นศัตรูกับชาวกอนดอร์ มาตั้งแต่อดีต ในขณะเดียวกัน พวกฮาราดริมก็เป็นมิตรกับเซารอน

นอกจากนี้ชาวฮาราดริม ยังมีพาหนะเป็นสัตว์ร้ายของกองทัพฮารัดอีกด้วย ซึ่งก็คือ มูมาคิล (Mumakil) หรือที่พวกฮอบบิทเรียกว่า โอลิฟอนต์ (Oliphaunt) มีลักษณะคล้ายช้าง แต่สูงเท่ากับตึกแปดชั้น มีงายาวสี่งา บนหลังของมูมาคิลสามารถบรรทุกพลรบได้ถึง 50 นาย ในช่วงสงครามแหวน พวกฮาราดริมได้เข้าร่วมเป็นพันธมิตรกับเซารอน

## อ้างอิง
* เจ. อาร์. อาร์. โทลคีน, *ลอร์ดออฟเดอะริงส์*, ลอนดอน:สำนักพิมพ์ฮาร์เปอร์คอลลินส์
* เจ. อาร์. อาร์. โทลคีน, *ซิลมาริลลิออน*, ลอนดอน:สำนักพิมพ์ฮาร์เปอร์คอลลินส์

หมวดหมู่:ดินแดนในตำนานของโทลคีน
เรือดำน้ำโซเวียต เอส-194

**เรือดำน้ำโซเวียต เอส-194** เป็นเรือดำน้ำของสหภาพโซเวียต ในชั้น **โปรเจกต์ 613** หรือที่นาโตกำหนดรหัสเรียกขานว่า **เรือดำน้ำชั้นวิสกี้** ซึ่งต่อขึ้นที่อู่ต่อเรือของโซเวียต ระหว่าง พ.ศ. 2492 - พ.ศ. 2501 เป็นจำนวน 236 ลำ ประจำการในกองทัพเรือโซเวียตระหว่างสงครามเย็น  พัฒนามาจากเรืออู Type-XXI ของเยอรมนี  ที่โซเวียตยึดได้ช่วงปลายสงครามโลกครั้งที่สอง

หลังสิ้นสุดสงครามเย็น กองทัพเรือโซเวียตปลดประจำการเรือในชั้นนี้ และแยกชิ้นส่วนขายเป็นเศษเหล็ก สำหรับเรือ S-194 ลำนี้ นาย Timo Wallin นักธุรกิจชาวสวีเดนได้ซื้อไว้  เปลี่ยนชื่อเป็น **ยู-194**  และปรับปรุงเป็นพิพิธภัณฑ์ลอยน้ำ และให้เช่าเป็นสถานที่จัดเลี้ยง   โดยถอดเครื่องยนต์และแบตเตอรี่ออก   จัดแสดงอยู่ที่พิพิธภัณฑ์เรือดำน้ำ เมือง Helsingborg ประเทศสวีเดน

ต่อมา นาย Wallin ได้ประกาศขายเรือลำนี้ในราคา 250,000 ยูโร   และตกลงขายให้ เจษฎา เดชสกุลฤทธิ์ เจ้าของพิพิธภัณฑ์เจษฎา เทคนิค มิวเซียม เพื่อนำไปจัดแสดงที่พิพิธภัณฑ์แห่งใหม่ที่กำลังสร้างที่จังหวัดพระนครศรีอยุธยา มีพิธีส่งมอบเรือเมื่อวันที่ 19 มกราคม พ.ศ. 2550  และใช้เรือลากจูงมาประเทศไทย โดยมีกำหนดเปิดให้ประชาชนเข้าชมในช่วงเดือนพฤษภาคม พ.ศ. 2550 นำไปปรับปรุง และเปิดเป็นพิพิธภัณฑ์อย่างเป็นทางการในวันที่ 11 สิงหาคม พ.ศ. 2550 

เรือ S-194 ผ่านการซ่อมแซมที่อู่เรือ Gryfia เมือง Szczecin ประเทศโปแลนด์  และจะลากจูงกลับประเทศไทย แต่เกิดอุบัติเหตุอับปางลงนอกชายฝั่งเมือง Thyborøn ประเทศเดนมาร์ก 50 กิโลเมตร หลังจากเจอพายุ เมื่อวันที่ 5 กุมภาพันธ์ พ.ศ. 2550  นายเจษฎา เดชสกุลฤทธิ์ กำลังศึกษาความเป็นไปได้ ที่จะกู้เรือขึ้นมาใหม่ เพื่อนำมาจัดแสดงต่อไป 

## อ้างอิง

## แหล่งข้อมูลอื่น
* U-194 Whiskey class submarine

หมวดหมู่:เรือดำน้ำ
หมวดหมู่:เรือดำน้ำโซเวียต
หมวดหมู่:เรือดำน้ำของกองทัพเรือโซเวียต
หมวดหมู่:เรือดำน้ำในสงครามเย็น
หมวดหมู่:เรือที่ต่อในสหภาพโซเวียต
คณาธิปไตย

**คณาธิปไตย** (, ) เป็นการปกครองบนโครงสร้างอำนาจที่บิดเบี้ยว อำนาจกระจุกอยู่กลุ่มบุคคลส่วนน้อยอย่างชะงัด บุคคลเหล่านี้อาจเป็นชนชั้นเจ้า ชนชั้นเศรษฐี ผู้มีการศึกษา หรือผู้นำฝ่ายการเมืองหรือฝ่ายทหาร รัฐเช่นว่านี้มักถูกควบคุมโดยตระกูลมีชื่อเสียงไม่กี่ตระกูลซึ่งส่งผ่านอิทธิพลของตระกูลจากรุ่นสู่รุ่น อย่างไรก็ตาม การสืบทอดอำนาจในระบอบคณาธิปไตยอาจไม่จำเป็นต้องสืบทอดอำนาจผ่านทางสายเลือดเสมอไป

ตลอดประวัติศาสตร์ คณาธิปไตยในบางประเทศได้เป็นทรราช ต้องอาศัยภาระจำยอมของสาธารณะจึงจะอยู่ได้ แม้คณาธิปไตยในประเทศอื่นจะค่อนข้างผ่อนปรน อริสโตเติลริเริ่มการใช้คำนี้เป็นคำไวพจน์ของการปกครองโดยคนรวย ซึ่งคำที่ถูกต้อง คือ **เศรษฐยาธิปไตย** (plutocracy) แต่คณาธิปไตยไม่จำเป็นต้องเป็นการปกครองด้วยความมั่งมีเสมอไป ด้วยผู้ปกครองในระบอบคณาธิปไตยเป็นกลุ่มมีเอกสิทธิได้ง่าย ๆ และไม่จำเป็นต้องเชื่อมโยงทางสายเลือดดังเช่นในราชาธิปไตย บางนครรัฐในสมัยกรีกโบราณปกครองแบบคณาธิปไตย

## อ้างอิง

* Ostwald, M. *Oligarchia: The Development of a Constitutional Form in Ancient Greece (*Historia* Einzelschirften; 144)*. Stuttgart: Steiner, 2000 (ISBN 3-515-07680-8).

## แหล่งข้อมูลอื่น
* Online Text: Leonard Whibley, ''Greek Oligarchies: Their Character and Organisation''  (1869), still the only full-scale treatment of oligarchy in Classical Greece.
* M Hollingsworth and S Lansley, Londongrad, From Russia With Cash, 2009, 4th Estate
* Oligarchy USA, http://www.oligarchyusa.com

คณาธิปไตย
หมวดหมู่:ระบอบการปกครอง
หมวดหมู่:การทุจริตทางการเมือง
หมวดหมู่:วัฒนธรรมทางการเมือง
หมวดหมู่:ปรัชญาการเมือง
สนามกีฬาแห่งชาติ

**สนามกีฬาแห่งชาติ** (อังกฤษ: National Stadium) เป็นสนามกีฬาหลักของประเทศที่ใช้รองรับการแข่งขันกีฬาระดับสำคัญ โดยเฉพาะอย่างยิ่งเป็นสนามเหย้าของทีมชาติในการแข่งขันกีฬาประเภทต่าง ๆ แม้คำนี้มักจะหมายถึงสนามกีฬาฟุตบอลเป็นหลัก แต่ก็อาจหมายถึงสนามสำหรับกรีฑาหรือกีฬาชนิดอื่น ๆ ก็ได้

## บทบาทและลักษณะทั่วไป
สนามกีฬาแห่งชาติมักมีบทบาทสำคัญทั้งในด้านกีฬาและเชิงสัญลักษณ์:
* **สนามเหย้าของทีมชาติ:** ทำหน้าที่เป็นสนามหลักสำหรับทีมชาติฟุตบอล รวมถึงทีมชาติรักบี้หรือทีมชาติคริกเกตของประเทศนั้น ๆ ในการแข่งขันระดับนานาชาติ
* **สถานที่จัดการแข่งขันสำคัญ:** มักถูกใช้เป็นสถานที่จัดการแข่งขันกีฬาระดับมหกรรม เช่น โอลิมปิก, ฟุตบอลโลก, เอเชียนเกมส์ หรือซีเกมส์ รวมถึงเป็นสนามสำหรับรอบชิงชนะเลิศของการแข่งขันภายในประเทศที่สำคัญ
* **ที่ตั้ง:** โดยปกติแล้วสนามกีฬาแห่งชาติมักจะตั้งอยู่ในหรืออยู่ใกล้กับเมืองหลวง หรือเมืองที่ใหญ่ที่สุดของประเทศ เพื่อความสะดวกในการเข้าถึงและการเป็นศูนย์กลางทางเศรษฐกิจและวัฒนธรรม
* **ขนาดและความจุ:** มักจะเป็นสนามกีฬาที่ใหญ่ที่สุดของประเทศ แต่ก็ไม่เสมอไปเสมอไป บางประเทศอาจมีสนามกีฬาขนาดใหญ่หลายแห่งกระจายอยู่
* **การออกแบบ:** สามารถเป็นสนามที่เน้นเฉพาะกีฬาเดียว (เช่น ฟุตบอล) หรือเป็นสนามอเนกประสงค์ที่สามารถรองรับกีฬาหลายประเภท (เช่น มีลู่วิ่งกรีฑา)
* **ความสำคัญทางสัญลักษณ์:** นอกจากหน้าที่ด้านกีฬาแล้ว สนามกีฬาแห่งชาติยังมักเป็นสัญลักษณ์ของความภาคภูมิใจและเอกลักษณ์ของชาติ ใช้จัดพิธีสำคัญของประเทศ หรือกิจกรรมที่ไม่ใช่กีฬา เช่น คอนเสิร์ตขนาดใหญ่

## ตัวอย่างและการไม่มีสนามกีฬาแห่งชาติ
หลายประเทศมีสนามกีฬาแห่งชาติที่ชัดเจนและเป็นที่รู้จักในระดับโลก เช่น:
* **[[สนามกีฬาเวมบลีย์]]** ในประเทศอังกฤษ (ฟุตบอล)
* **[[สตาดเดอฟร็องส์]]** ในประเทศฝรั่งเศส (ฟุตบอลและรักบี้)
* **[[สนามกีฬาแห่งชาติญี่ปุ่น]]** ในประเทศญี่ปุ่น (สนามกีฬาแห่งชาติใหม่ในโตเกียว)
* **[[ราชมังคลากีฬาสถาน]]** ในประเทศไทย (สนามกีฬาทีมชาติฟุตบอล)

อย่างไรก็ตาม มีหลายประเทศที่ไม่มีสนามกีฬาแห่งชาติที่ตายตัว หรือไม่มีสนามเดียวที่ทำหน้าที่เป็นสนามหลักเพียงอย่างเดียว:
* **[[ประเทศสเปน]]:** ไม่มีสนามกีฬาแห่งชาติอย่างเป็นทางการ โดยจะหมุนเวียนใช้สนามขนาดใหญ่ที่มีชื่อเสียง เช่น ซานเตียโก เบร์นาเบว ในกรุงมาดริด หรือ กัมนอว์ ในบาร์เซโลนา สำหรับการแข่งขันของทีมชาติสเปน
* **[[สหรัฐอเมริกา]]:** ไม่มีสนามกีฬาแห่งชาติสำหรับทีมชาติฟุตบอลโดยเฉพาะ โดยจะมีการหมุนเวียนใช้สนามอเมริกันฟุตบอลขนาดใหญ่ทั่วประเทศสำหรับการแข่งขันทีมชาติ

## ดูเพิ่ม
* สนามกีฬา
* การแข่งขันกีฬาขนาดใหญ่
* ทีมชาติ

## อ้างอิง
ไทยลีกดิวิชัน 1 ฤดูกาล 2551

**ไทยลีกดิวิชั่น 1 ฤดูกาล 2551**  เป็นการแข่งขันฟุตบอลลีกระดับสอง ของไทย โดยในฤดูกาลนี้เป็นฤดูกาลที่ 11 มีสโมสรเข้าร่วมการแข่งขัน 16 สโมสร โดยยังอยู่ภายใต้การจัดการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยเป็นฤดูกาลสุดท้ายที่ทางสมาคมฯ จะจัดการบริหารเอง โดยยังยึดกฎระเบียบการแข่งขันเดิมคือ สโมสรที่จบสามอันดับแรก จะเลื่อนชั้นขึ้นไปทำการแข่งขันใน ไทยพรีเมียร์ลีก และ อีกสามสโมสรที่จบสามอันดับท้ายตาราง จะตกชั้นไปทำการแข่งขันใน ดิวิชัน 2

## สโมสรที่เข้าร่วมการแข่งขัน

## ตารางคะแนนเมื่อสี้นสุดฤดูกาล

## ผลการแข่งขัน

1. สุราษฎร์ธานี เอฟซี ถูกปรับแพ้ 0-2 เนื่องจากทำผิดกฎกติกา 

## ผู้ทำประตูสูงสุด
**17 ประตู**
* ทนงศักดิ์ พรมคาด - (ราชวิถี)
*  Moussa Sylla - (สุพรรณบุรี)
**15 ประตู**
* วิทยา เล่าเรือง - (จันทบุรี)
**12 ประตู**
* รัฐพร แซ่ตั๋น - (จันทบุรี)
*  Soumahoro Yaya - (เมืองทอง-หนองจอก ยูไนเต็ด)
*  Victor Paintsil - (ตำรวจ)
**11 ประตู**
*  Jacques Tioye - (เมืองทอง-หนองจอก ยูไนเต็ด)
*  David Bayiha - (ปตท.)
* อิสระพงษ์ ลิละคร - (ขอนแก่น)
**10 ประตู**
* มานะ หลักชุม - (สุราษฎร์ธานี)

## รางวัลยอดเยี่ยม
* **ผู้ฝึกสอนยอดเยี่ยม** -  สุรศักดิ์ ตังสุรัตน์ (เมืองทอง-หนองจอก ยูไนเต็ด)
* **ผู้รักษาประตูยอดเยี่ยม** -  กวิน ธรรมสัจจานันท์ (เมืองทอง-หนองจอก ยูไนเต็ด)
* **กองหลังยอดเยี่ยม** -  สุจริต จันทกล (ศรีราชา)
* **กองกลางยอดเยี่ยม** -  สุรพงษ์ ธรรมวงศา (เมืองทอง-หนองจอก ยูไนเต็ด)
* **กองหน้ายอดเยี่ยม** -  วิทยา เล่าเรือง (จันทบุรี)
* **ดาวรุ่งยอดเยี่ยม** -  สุภภรณ์ พรหมพินิจ (ศรีราชา)
* **นักฟุตบอลต่างชาติยอดเยี่ยม** -  Soumahoro Yaya (เมืองทอง-หนองจอก ยูไนเต็ด)
* **ดาวซัลโว** -  ทนงศักดิ์ พรมดาด (ราชวิถี) 18 ประตู
* **ทีมพัฒนาสู่อาชีพ ** - 1. สุราษฎร์ธานี 2. ศรีราชา 3. จันทบุรี

## อ้างอิง

2551
หมวดหมู่:ฟุตบอลไทยในปี พ.ศ. 2551
อนาโปรมีน 42

**อนาโปรมีน 42** (Anapromine 42)  เป็นยาที่ประกอบด้วย ไซโปรเฮปตาดีน (Cyproheptadine) และ เมเทนไดอีโนน (Methandienone) เพื่อใช้รักษาโรคภูมิแพ้ มีผลข้างเคียงทำให้อวัยวะเพศโตผิดปกติ ในประเทศไทยทาง อย. ยกเลิกทะเบียนตำรับยาตั้งแต่ปี พ.ศ. 2532 

มีผู้นำอนาโปรมีน 42 ให้เด็กรับประทานเพื่อให้เจริญอาหารแต่ผลที่ได้คือ เด็กได้รับฮอร์โมนเพศชาย เกินปกติทำให้เป็นหนุ่มเร็ว เช่น มีคนไข้เด็กอายุประมาณ 4 ขวบมีอาการเป็นหนุ่มก่อนวัย มีรูปร่างเท่ากับเด็ก 8 ขวบ มีพฤติกรรมก้าวร้าวและอารมณ์รุนแรง มีเสียงแตกพร่า หน้ามีสิว หนวดเคราขึ้นเขียวครึ้ม มีขนตรงหัวหน่าว และมีอวัยวะเพศโตราว 10 เซนติเมตร และมีรายงานว่า  เด็กหญิง 2 รายที่กินยานี้ติดต่อ 2–3 เดือน พบว่ามีคลิตอริสโตขึ้น 

## อ้างอิง

หมวดหมู่:ยา
ถนนสุขสวัสดิ์

**ถนนสุขสวัสดิ์** () ซึ่งระยะทางส่วนใหญ่ของถนนมีฐานะเป็น **ทางหลวงแผ่นดินหมายเลข 303 สายราษฎร์บูรณะ–พระสมุทรเจดีย์** (ในสมัยก่อนมีชื่อว่า "ทางหลวงแผ่นดินสายดาวคะนอง - ป้อมพระจุล") สร้างตั้งแต่สมัยจอมพล ป. พิบูลสงคราม ถนนนี้ตั้งชื่อนี้เพื่อเป็นเกียรติแก่ร้อยโทหม่อมเจ้าธัญญลักษณ์ ศุขสวัสดิ นายช่างหัวหน้าการก่อสร้าง กรมทางหลวง เมื่อวันที่ 10 ธันวาคม พ.ศ. 2493 ตามนโยบายของรัฐบาล มีความยาวทั้งหมด 28 กิโลเมตร โดยเริ่มต้นกิโลเมตรที่ 0 นับจากสะพานพระพุทธยอดฟ้าเป็นต้นมา แต่ถนนมีจุดเริ่มต้นตั้งแต่ถนนสมเด็จพระเจ้าตากสิน (สะพานข้ามคลองดาวคะนอง) จนถึงป้อมพระจุลจอมเกล้า เริ่มต้นทางหลวงแผ่นดินตั้งแต่ถนนพระรามที่ 2 เป็นถนนขนาด 8 ช่องทางจราจรตั้งแต่ดาวคะนองถึงสามแยกวัดพระสมุทรเจดีย์ แล้วส่วนของสามแยกพระสมุทรเจดีย์–ป้อมพระจุลจอมเกล้ามีขนาด 2 ช่องทางจราจร

อนึ่ง ถนนสุขสวัสดิ์ช่วงตั้งแต่สะพานข้ามคลองดาวคะนองถึงสะพานข้ามคลองบางปะแก้วเป็นเส้นแบ่งเขตการปกครองระหว่างเขตจอมทองกับเขตราษฎร์บูรณะ

ถนนสุขสวัสดิ์ช่วงตั้งแต่กิโลเมตรที่ 0 ถึงกิโลเมตรที่ 6+463 อยู่ในความรับผิดชอบของสำนักการโยธา กรุงเทพมหานคร ส่วนตั้งแต่กิโลเมตรที่ 6+463 ถึงกิโลเมตรที่ 21+732 อยู่ในความรับผิดชอบของแขวงทางหลวงสมุทรปราการ ส่วนที่เหลือตั้งแต่กิโลเมตรที่ 21+732 จนถึงป้อมพระจุลอมเกล้า อยู่ในความรับผิดชอบขององค์การบริหารส่วนจังหวัดสมุทรปราการ 

ในปีพ.ศ. 2493 ได้มีประกาศเรื่องต้้งชื่อทางหลวงเเผ่นดินและสะพานขนาตใหญ่ เมื่อวันที่ 10 ธันวาคม พ.ศ. 2493  ต่อมาในปีพ.ศ. 2506 มีประกาศสำนักนายกรัฐมนตรี เรื่อง ระบบหมายเลขทางหลวงแผ่นดินแห่งประเทศไทย. พ.ศ. 2506 โดยที่ทางหลวงแผ่นดินได้มีระบบหมายเลขทางหลวงเป็นระบบสากลแล้ว จึงเห็นสมควรยกเลิกชื่อทางหลวงแผ่นดินที่ได้ขนานนามไว้แล้วเสียทั้งหมด และให้ใช้ระบบหมายเลขทางหลวงแผ่นดินแห่งประเทศไทย พ.ศ. 2506 ลงวันที่ 23 พฤษภาคม 2506 จึงได้กำหนดให้เป็นทางหลวงแผ่นดินหมายเลข 405 สายป้อมพระจุลจอมเกล้า - วงเวียนท่าพระ - พระราม 6 -  รังสิต ต่อมาในปีต่อมาในปีพ.ศ. 2509 พ.ศ. 2511 พ.ศ. 2516 ได้มี**ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ. 2509 ** จึงให้ยกเลิกประกาศสำนักนายกรัฐมนตรี เรื่อง ระบบหมายเลขทางหลวงแผ่นดินแห่งประเทศไทย พ.ศ. 2506 ลงวันที่ 23 พฤษกาคม 2506   **ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัด พ.ศ. 2511**  ให้ยกเลิกประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ.2509 ลงวันที่ 25 มิถุนายน 2509  **ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัด พ.ศ. 2516**   จึงทำให้มาใช้ทางหลวงแผ่นดินหมายเลข 303 สายดาวคะนอง - ป้อมพระจุล และสายราษฎร์บูรณะ–พระสมุทรเจดีย์ ตามลำดับ

## ทางแยกที่สำคัญ

## สถานที่สำคัญ
* โรงเรียนบางปะกอกวิทยาคม
* ตลาดบางปะกอก
* วัดสารอด
* สะพานกาญจนาภิเษก
* วัดพระสมุทรเจดีย์
* ป้อมพระจุลจอมเกล้า
* หมวดการทางพระสมุทรเจดีย์
* ป้อมผีเสื้อสมุทร

## อ้างอิง

## แหล่งข้อมูลอื่น
* เพจ: นครเขื่อนขันธ์ ปากลัด-พระประแดง (Samut Prakan)

* ระบบสารสนเทศโครงข่ายทางหลวง  กรมทางหลวง กระทรวงคมนาคม

303
3-303
หมวดหมู่:ถนนในกรุงเทพมหานคร
หมวดหมู่:ถนนในเขตจอมทอง
หมวดหมู่:ถนนในเขตราษฎร์บูรณะ
หมวดหมู่:ถนนในจังหวัดสมุทรปราการ
แม่น้ำเทกัส

**เทกัส** (), **ตาโฆ** () หรือ **แตฌู** () เป็นแม่น้ำที่ยาวที่สุดในคาบสมุทรไอบีเรีย มีความยาว 1,038 กิโลเมตร โดยอยู่ในสเปน 716 กิโลเมตร เป็นพรมแดนธรรมชาติระหว่างโปรตุเกสกับสเปน 47 กิโลเมตร ส่วนระยะทางที่เหลือ 275 กิโลเมตรอยู่ในโปรตุเกส แม่น้ำเทกัสมีบริเวณลุ่มน้ำ 80,100 ตารางกิโลเมตร (ใหญ่เป็นอันดับที่ 2 รองจากลุ่มน้ำโดรู) ช่วงที่อยู่ในสเปนมีความกว้างไม่มากนัก แต่เมื่อเลยปราสาทอัลโมรอลในโปรตุเกสไปแล้วจึงเริ่มกว้างขึ้น ปัจจุบันมีเขื่อนอัลกันตาราคอยควบคุมปริมาณน้ำของแม่น้ำสายนี้อยู่

แม่น้ำเทกัสมีต้นน้ำอยู่ที่ภูเขาอัลบาร์ราซินในทิวเขาซิสเตมาอิเบริโก แคว้นอารากอน และไหลไปลงมหาสมุทรแอตแลนติกที่กรุงลิสบอน สะพานที่ใหญ่ที่สุดที่สร้างข้ามแม่น้ำสายนี้คือสะพานวัชกู ดา กามา (กรุงลิสบอน) ความยาวรวม 17.2 กิโลเมตร ซึ่งเป็นสะพานที่ใหญ่ที่สุดในทวีปยุโรปด้วย เมืองสำคัญที่แม่น้ำเทกัสไหลผ่าน ได้แก่ อารังฆูเอซ, โตเลโด และตาลาเบราเดลาเรย์นาในสเปน ซังตาไรและลิสบอนในโปรตุเกส


ภาพ:Tagus River Panorama - Toledo, Spain - Dec 2006.jpg|แม่น้ำเทกัสที่เมืองโตเลโด ประเทศสเปน
ภาพ:Porto de Lisboa (3).jpg|ท่าเรือกรุงลิสบอนที่ปากน้ำเทกัส


เทกัส
เทกัส
อัมพวา

**อัมพวา** อาจหมายถึง

* ตำบลอัมพวา อำเภออัมพวา จังหวัดสมุทรสงคราม
* วัดอัมพวันเจติยาราม หรือ วัดอัมพวา
* ตลาดน้ำอัมพวา จังหวัดสมุทรสงคราม
* ซอยวัดอัมพวา ถนนอิสรภาพ กรุงเทพมหานคร
* วัดอัมพวา แขวงบ้านช่างหล่อ เขตบางกอกน้อย กรุงเทพมหานคร
* อัมพวา (ผลไม้) พืชที่มีชื่อวิทยาศาสตร์ว่า *Cynometra cauliflora*
แม่น้ำเอโบร

**เอโบร** () หรือ **เอบรา** () เป็นแม่น้ำขนาดใหญ่สายหนึ่งทางภาคเหนือและภาคตะวันออกเฉียงเหนือของประเทศสเปนและมีความยาวที่สุดในประเทศ เริ่มต้นที่เมืองฟอนติเบร (ในจังหวัดกันตาเบรีย) ไหลไปทางทิศตะวันออกเฉียงใต้ ผ่านเมืองมิรันดาเดเอโบร, โลกรอญโญ, ซาราโกซา, ฟลิช, ตูร์โตซา และอัมโปสตา ก่อนออกสู่ทะเลเมดิเตอร์เรเนียนที่ดินดอนสามเหลี่ยมปากแม่น้ำในจังหวัดตาร์ราโกนา แคว้นกาตาลุญญา

ปากแม่น้ำเอโบรเป็นหนึ่งในพื้นที่ชุ่มน้ำที่ใหญ่ที่สุดในภูมิภาคเมดิเตอร์เรเนียนตะวันตก โดยดินแดนสามเหลี่ยมที่ปากแม่น้ำนั้นมีอัตราการขยายตัวอย่างรวดเร็วนับตั้งแต่ในอดีต มีหลักฐานคือเมืองอัมโปสตาซึ่งเคยเป็นท่าเรือในคริสต์ศตวรรษที่ 4 แต่ปัจจุบันตั้งอยู่ห่างจากชายฝั่งลึกเข้าไปในแผ่นดิน ลักษณะที่ค่อนข้างกลมของพื้นที่ดินดอนแสดงให้เห็นความสมดุลระหว่างการทับถมของตะกอนจากแม่น้ำเอโบรกับการกร่อนของตะกอนเองที่เกิดจากคลื่นในทะเล

ดินดอนสามเหลี่ยมปากน้ำเอโบรเป็นพื้นที่เกษตรกรรมสำหรับปลูกข้าว ผลไม้ และผัก นอกจากนี้ยังมีหาด ที่ลุ่มชื้นแฉะ และแอ่งเกลือจำนวนมากซึ่งเป็นที่อยู่อาศัยของนกต่าง ๆ กว่า 300 ชนิด พื้นที่ส่วนใหญ่ของดินดอนจึงได้รับการระบุให้เป็นอุทยานธรรมชาติดินดอนสามเหลี่ยมปากน้ำเอโบรเมื่อ ค.ศ. 1983 โครงข่ายคลองและคลองชลประทานที่สร้างขึ้นนั้นก็ได้ช่วยดำรงแหล่งทรัพยากรทางเศรษฐกิจและสิ่งแวดล้อมบริเวณปากน้ำแห่งนี้

เอโบร
ศรีภูมิ

**ศรีภูมิ** สามารถหมายถึง

* แจ่งศรีภูมิ แจ่งทางทิศอิศานของเวียงเชียงใหม่
* ตำบลศรีภูมิ (เชียงใหม่) 
* ตำบลศรีภูมิ (กระสัง) อำเภอกระสัง จังหวัดบุรีรัมย์
* ตำบลศรีภูมิ (ท่าวังผา) อำเภอท่าวังผา จังหวัดน่าน
* ศรีภูมิ ศุขเนตร อดีตรัฐมนตรีช่วยว่าการกระทรวงคมนาคม 
* เมืองศรีภูมิ หรือ เมืองท่งศรีภูมิ เป็นชื่อเมืองเก่าในท้องที่อำเภอสุวรรณภูมิของจังหวัดร้อยเอ็ดในปัจจุบัน
พระสิงห์

**พระสิงห์** อาจหมายถึง

;พระพุทธรูป
* พระพุทธสิหิงค์ เชียงใหม่ หรือพระสิงห์ เชียงใหม่ 
* พระพุทธสิหิงค์ เชียราย หรือพระสิงห์ เชียงราย
* พระพุทธสิหิงค์ นครศรีธรรมราช
* พระพุทธสิหิงค์ กรุงเทพมหานคร

;วัด
* วัดพระสิงห์วรมหาวิหาร เวียงเชียงใหม่
* วัดพระสิงห์ เชียงราย เวียงเชียงราย

;อื่น ๆ
* ตำบลพระสิงห์ อำเภอเมือง จังหวัดเชียงใหม่
สุเทพ

**สุเทพ** อาจหมายถึง

* ฤๅษีวาสุเทพ ฤๅษีตนหนึ่ง ตามตำนานล้านนา
* ดอยสุเทพ จังหวัดเชียงใหม่
* ตำบลสุเทพ อำเภอเมือง จังหวัดเชียงใหม่
* สุเทพ วงศ์กำแหง นักร้อง
* สุเทพ โพธิ์งาม นักแสดงตลก 
* สุเทพ เทือกสุบรรณ นักการเมือง
* สุเทพ อัตถากร นักการเมือง
ท่าศาลา

**ท่าศาลา** อาจหมายถึง

* **[[อำเภอท่าศาลา]]** จังหวัดนครศรีธรรมราช
* **[[ตำบลท่าศาลา (อำเภอมัญจาคีรี)|ตำบลท่าศาลา]]** อำเภอมัญจาคีรี จังหวัดขอนแก่น
* **[[ตำบลท่าศาลา (อำเภอเมืองเชียงใหม่)|ตำบลท่าศาลา]]** อำเภอเมืองเชียงใหม่ จังหวัดเชียงใหม่
* **[[ตำบลท่าศาลา (อำเภอท่าศาลา)|ตำบลท่าศาลา]]** อำเภอท่าศาลา จังหวัดนครศรีธรรมราช
* **[[ตำบลท่าศาลา (อำเภอเมืองลพบุรี)|ตำบลท่าศาลา]]** อำเภอเมืองลพบุรี จังหวัดลพบุรี
* **[[ตำบลท่าศาลา (อำเภอภูเรือ)|ตำบลท่าศาลา]]**  อำเภอภูเรือ จังหวัดเลย
เทอดไท

**เทอดไท** อาจหมายถึง

* ตำบลเทอดไทย อำเภอแม่ฟ้าหลวง จังหวัดเชียงราย
* ถนนเทอดไท ในกรุงเทพมหานคร
สามเสน

**สามเสน** สามารถหมายถึง

* บางสามเสน ชื่อบางเก่าตามนิราศพระบาท ปัจจุบันคือ ย่านสามเสนเขตดุสิต
* แขวงสามเสนใน เขตพญาไท
* แขวงสามเสนนอก เขตห้วยขวาง
* หลวงพ่อสามเสน หรือ หลวงพ่อสามแสน พระพุทธรูปอันเป็นที่มาของชื่อบางสามเสน
* สถานีรถไฟสามเสน
* ถนนสามเสน
* คลองสามเสน
* โรงเรียนสามเสนวิทยาลัย
** โรงเรียนราชนันทาจารย์ สามเสนวิทยาลัย ๒
* วัดโบสถ์สามเสน
เจริญเมือง

**เจริญเมือง** อาจหมายถึง

* ถนนเจริญเมือง (กรุงเทพมหานคร) เขตปทุมวัน
* ถนนเจริญเมือง (จังหวัดสกลนคร) อำเภอเมืองสกลนคร จังหวัดสกลนคร
* ถนนเจริญเมือง (จังหวัดเชียงใหม่) เวียงเชียงใหม่ จังหวัดเชียงใหม่
* ถนนเจริญเมือง (จังหวัดลำปาง) อำเภอเมืองลำปาง จังหวัดลำปาง
* ถนนเจริญเมือง (จังหวัดแพร่) อำเภอเมืองแพร่ จังหวัดแพร่
* ตำบลเจริญเมือง อำเภอพาน จังหวัดเชียงราย
ทรายขาว

**ทรายขาว** อาจหมายถึง

* ทราย - วัสดุธรรมชาติเกิดจากหินที่ถูกย่อยเป็นเม็ดละเอียด
* ตำบลทรายขาว - อำเภอพาน จังหวัดเชียงราย
* ตำบลหาดทรายขาว - อำเภอเชียงคาน จังหวัดเลย
* อุทยานแห่งชาติน้ำตกทรายขาว - จังหวัดปัตตานี
* หาดทรายขาว - หาดทรายบนเกาะช้าง จังหวัดตราด
ตับเต่า

**ตับเต่า** สามารถหมายถึง
* ตำบลตับเต่า อำเภอเทิง จังหวัดเชียงราย
* เห็ดตับเต่า
* หญ้าตับเต่า
* แมลงตับเต่า หรือ ด้วงดิ่ง
* ตับเต่า (พืช) เป็นพืชในวงศ์บอระเพ็ด
งิ้ว (แก้ความกำกวม)

**งิ้ว** อาจหมายถึง

* งิ้ว ละครจีนแบบโบราณ
* งิ้ว (พืช) ไม้ยืนต้นมีหนามรอบลำต้น
* นุ่น (พืช) ภาษาไทยโคราชเรียกว่า งิ้ว เช่น ฝักงิ้ว(ฝักนุ่น)
* ตำบลงิ้ว ในแต่ละอำเภอในประเทศไทย

## ดูเพิ่ม
* งิ้วราย
งิ้วราย

**งิ้วราย** อาจหมายถึง

* สถานีรถไฟวัดงิ้วราย สถานีรถไฟในจังหวัดนครปฐม
* ตำบลงิ้วราย (อำเภอนครชัยศรี) อำเภอนครชัยศรี จังหวัดนครปฐม
* ตำบลงิ้วราย (อำเภออินทร์บุรี) อำเภออินทร์บุรี จังหวัดสิงห์บุรี
* ตำบลงิ้วราย (อำเภอตะพานหิน) อำเภอตะพานหิน จังหวัดพิจิตร
* ตำบลงิ้วราย (อำเภอเมืองลพบุรี) อำเภอเมืองลพบุรี จังหวัดลพบุรี
สวนอุตสาหกรรมทังล็อง

**สวนอุตสาหกรรมทังล็อง** () เป็นเขตอุตสาหกรรมอยู่ทางตะวันตกเฉียงเหนือของฮานอย ประเทศเวียดนาม บริหารจัดการในลักษณะบริษัทร่วมทุนระหว่าง Dong Anh Chemical Company (กระทรวงการก่อสร้างเวียดนาม) กับซูมิโมโต คอร์ปอเรชั่น (Sumitomo Corporation)   โดยเริ่มก่อสร้างตั้งแต่ พ.ศ. 2540 แล้วเสร็จ ปี พ.ศ. 2543 เป็นศูนย์กลางการผลิตของบริษัทญี่ปุ่นในเวียดนาม เช่น แคนนอน มิตซูบิชิ 

## อ้างอิง

## แหล่งข้อมูลอื่น
* http://www.thanglong-ip.com/  

หมวดหมู่:สิ่งก่อสร้างในฮานอย
หมวดหมู่:ความสัมพันธ์ญี่ปุ่น–เวียดนาม
แม่น้ำโดรู

**โดรู** () หรือ **ดูเอโร**  () เป็นหนึ่งในแม่น้ำสายหลักของคาบสมุทรไอบีเรีย ไหลจากต้นน้ำใกล้กับเมืองดูรูเอโลเดลาซิเอร์ราในจังหวัดโซเรีย ผ่านภาคกลางตอนบนของประเทศสเปนและภาคเหนือของประเทศโปรตุเกสไปออกทะเลที่เมืองโปร์ตู ความยาวทั้งหมด 897 กิโลเมตร ใช้เดินเรือได้เฉพาะตอนที่อยู่ในโปรตุเกสเท่านั้น ชื่อของแม่น้ำสายนี้อาจมาจากชาวเคลต์ซึ่งเคยอาศัยในดินแดนแถบนี้ก่อนสมัยโรมัน

ส่วนแม่น้ำดูเอโร (ตอนที่อยู่ในสเปน) ไหลผ่านที่ราบสูงเมเซตาของภูมิภาคกัสติยาและลัดเลาะไปตามพื้นที่ของจังหวัดต่าง ๆ ในแคว้นกัสติยาและเลออน ได้แก่ จังหวัดโซเรีย จังหวัดบูร์โกส จังหวัดบายาโดลิด จังหวัดซาโมรา และจังหวัดซาลามังกา ผ่านเมืองโซเรีย อัลมาซัน อารันดาเดดูเอโร ตอร์เดซิยัส และซาโมรา โดยแม่น้ำดูเอโรในแถบนี้มีลำน้ำสาขาขนาดใหญ่อยู่บ้างเล็กน้อย ที่สำคัญได้แก่แม่น้ำปิซูเอร์กาไหลผ่านเมืองบายาโดลิด และแม่น้ำเอสลาที่ไหลผ่านเมืองเบนาเบนเต

พื้นที่ส่วนใหญ่ของเขตดังกล่าวเป็นพื้นที่ราบ อากาศแห้ง ใช้ปลูกข้าวสาลี และบางแห่งใช้ปลูกองุ่นสำหรับทำไวน์ด้วย โดยเฉพาะที่เขตริเบราเดลดูเอโร นอกจากนี้การเลี้ยงแกะก็มีความสำคัญเช่นกัน

จากนั้น แม่น้ำได้กลายเป็นพรมแดนระหว่างสเปนกับโปรตุเกสเป็นระยะทาง 112 กิโลเมตร เนื่องจากแม่น้ำช่วงนี้ถูกขนาบด้วยหุบผาชัน (canyon) จึงเป็นปราการป้องกันการรุกรานจากภายนอกในอดีตและยังเป็นเส้นแบ่งเขตของภาษาอีกด้วย ปัจจุบันพื้นที่ที่ห่างไกลนี้ได้รับการคุ้มครองในฐานะ **อุทยานธรรมชาตินานาชาติโดรู** เมื่อไหลผ่านเข้าสู่โปรตุเกส จะพบเขตเมืองใหญ่ได้น้อยลงตามเส้นทางแม่น้ำสายนี้ (ยกเว้นเมืองโปร์ตูและวีลานอวาดึไกยา) ลำน้ำสาขาจะเป็นสายสั้น ๆ ไหลผ่านหุบผาชันแล้วจึงไหลลงสู่แม่น้ำโดรู ลำน้ำเหล่านี้มีกระแสน้ำไหลแรงและใช้เดินเรือไม่ได้


ภาพ:Vista do Douro no Parque Natural do Douro Internacional.jpg|อุทยานธรรมชาติสากลโดรู ใกล้เมืองมีรังดา
ภาพ:Duero-Zamora.jpg|แม่น้ำดูเอโร (โดรู) เมืองซาโมรา (สเปน)
ภาพ:Valladolid rio pisuerga puente mayor playa.jpg|แม่น้ำปิซูเอร์กา (ลำน้ำสาขา) ที่เมืองบายาโดลิด
ภาพ:Rio douro.jpg|หุบเขาโดรูบริเวณที่ปลูกองุ่นสำหรับทำไวน์พอร์ต
ภาพ:Riodouro 27-9-2004.jpg|ปากแม่น้ำโดรู มองจาก Crystal Palace Gardens เมืองโปร์ตู


โดรู
โดรู
ฮา จี-ว็อน

**ช็อน แฮ-ริม** (; เกิด 28 มิถุนายน ค.ศ. 1978) รู้จักกันดีในชื่อ **ฮา จี-ว็อน** () เป็นนักแสดงชาวเกาหลีใต้

## ผลงานการแสดง
### ละครโทรทัศน์

### ภาพยนตร์

## ผลงานเพลง

### อัลบั้ม

### ดิจิทัลซิงเกิล

## รางวัลและการเสนอชื่อ

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:พิธีกรชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 20
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:นักแสดงหญิงจากโซล
หมวดหมู่:ศิษย์เก่าจากมหาวิทยาลัยดันกุก
อุทยานแห่งชาติวีรชัย

**อุทยานแห่งชาติวีรชัย** () เป็นอุทยานที่ตั้งอยู่ในจังหวัดรัตนคีรี ประเทศกัมพูชา มีเนื้อที่  อุทยานนี้เป็นหนึ่งในสองอุทยานมรดกอาเซียนของประเทศกัมพูชา โดยกินพื้นที่ทับจังหวัดรัตนคีรีและจังหวัดสตรึงเตรง

## อ้างอิง

## อ่านเพิ่ม
*Baird, Ian G. "Making Spaces: The ethnic Brao people and the international border between Laos and Cambodia" in the journal *Geoforum* 41 (2010) 271-281
*Baird, Ian G., and Philip Drearden "Biodiversity Conservation and Resource Tenure Regimes: A Case Study from Northeast Cambodia" in the journal *Environmental Management* Vol. 32, No.5, pp.&nbsp;541–550
*Bourdier, Frederic. *The Mountain of Precious Stones: Ratanakiri, Cambodia.* The Center for Khmer Studies, Phnom Penh, 2006.
*Bourdier, Frederic. "Development and Dominion: Indigenous Peoples of Cambodia, Vietnam and Laos." White Lotus Press, Bangkok. 2009.
*"Cambodia's Last Frontier Falls" by Stephen Kurczy in the Asia Times Online. 
* Conservation International Preliminary Report 2007

## แหล่งข้อมูลอื่น
*Virachey National Park in the UNEP-WCMC World Database on Protected Areas (WDPA) from the World Conservation Monitoring Centre
*Eco-Tourism in Virachey National Park 
*Virachey National Park on Facebook

วีรชัย
แม่น้ำกัวเดียนา

thumb|200px|ปากน้ำกัวเดียนา โปรตุเกสอยู่ทางซ้าย และสเปนอยู่ทางขวาของภาพ

**กัวเดียนา** () หรือ **กวาดียานา, อูดียานา** () เป็นแม่น้ำสายสำคัญสายหนึ่งของประเทศสเปนและประเทศโปรตุเกส มีต้นน้ำอยู่ทางภาคกลางตอนล่างของสเปน ไหลไปทางทิศตะวันตกและทิศใต้ลงสู่อ่าวกาดิซ (ซึ่งเป็นส่วนหนึ่งของมหาสมุทรแอตแลนติก) ระหว่างเมืองอายามอนเต (ในจังหวัดอูเอลบา แคว้นอันดาลูซิอาของสเปน) กับเมืองวีลารียัลดึซังตูอังตอนียู (ในเขตอัลการ์วึของโปรตุเกส) บางช่วงของแม่น้ำมีฐานะเป็นพรมแดนธรรมชาติระหว่างสองประเทศ

แม่น้ำกัวเดียนามีความยาว 778 กิโลเมตร และมีบริเวณลุ่มน้ำประมาณ 67,000 ตารางกิโลเมตร มีเขื่อนถึงเกือบ 2,000 แห่งสร้างขึ้นตามเส้นทางของแม่น้ำสายนี้ เขื่อนที่ใหญ่ที่สุดคือ เขื่อนอัลเกวาในเขตโปรตุเกส เมืองบาดาโฆซของสเปนเป็นเมืองที่ใหญ่ที่สุดริมแม่น้ำกัวเดียนา

กัวเดียนา
กัวเดียนา
ข้ออักเสบ

**ข้ออักเสบ** () เป็นกลุ่มของภาวะที่เกิดการทำลายข้อต่อของร่างกาย ข้ออักเสบมีได้มากกว่าร้อยรูปแบบ โดยรูปแบบที่พบมากที่สุดคือข้อเสื่อม (osteoarthritis) ซึ่งเกิดจากการบาดเจ็บของข้อต่อ การติดเชื้อของข้อและอายุ ส่วนข้ออักเสบรูปแบบอื่นเช่นข้ออักเสบรูมาตอยด์ โรคข้อสะเก็ดเงิน จากภาวะภูมิต้านตนเอง ข้ออักเสบติดเชื้อ โรคเกาต์ซึ่งเกิดจากการสะสมของผลึกกรดยูริกในข้อและทำให้เกิดการอักเสบ นอกจากนี้ยังมีการสะสมของผลึกแคลเซียมไพโรฟอสเฟตซึ่งเรียกว่า โรคเกาต์เทียม

## ประวัติและการตรวจร่างกาย
โรคข้ออักเสบทั้งหมดจะมาด้วยอาการปวด ซึ่งรูปแบบการปวดจะแตกต่างกันตามชนิดของข้ออักเสบและตำแหน่ง ข้ออักเสบรูมาตอยด์มักมีอาการปวดตอนเช้า ในระยะแรกผู้ป่วยมักบอกว่าอาการปวดหายไปหลังจากอาบน้ำตอนเช้า ในผู้สูงอายุหรือเด็กอาจไม่ได้มาด้วยอาการปวด เพราะผู้สูงอายุมักขยับร่างกายได้น้อย ส่วนในเด็กเล็กผู้ป่วยจะปฏิเสธที่จะใช้แขนขาข้างที่เป็น

ข้อมูลเกี่ยวกับประวัติการเจ็บป่วยช่วยบอกการวินิจฉัยโรคได้ โดยลักษณะสำคัญคือเวลาและความเร็วขณะเกิดอาการ รูปแบบของข้อที่เกี่ยวข้อง ความสมมาตร อาการปวดข้อตอนเช้า ความรู้สึกข้อตึงยึดหรือล็อกเมื่อไม่ได้ทำกิจกรรม ปัจจัยที่กระตุ้นหรือทุเลาอาการ และอาการในระบบอื่นๆ การตรวจร่างกายจะช่วยยืนยันการวินิจฉัยหรืออาจบ่งถึงโรคทางกายอื่นที่ทำให้เกิดอาการที่ข้อ ภาพถ่ายรังสีมักใช้เพื่อติดตามอาการหรือประเมินความรุนแรงของโรค

การตรวจเลือดและเอกซเรย์ที่ข้อที่เป็นมักทำเพื่อให้ได้การวินิจฉัยแน่นอน การตรวจเลือดทำเมื่อสงสัยข้ออักเสบบางอย่าง อาทิ รูมาตอยด์ แฟกเตอร์, แอนตินิวเคลียร์แฟกเตอร์ (ANF) และแอนติบอดีจำเพาะอื่น

## ชนิดของข้ออักเสบ
* ข้ออักเสบปฐมภูมิ
** ข้อเสื่อม
** ข้ออักเสบรูมาตอยด์
** ข้ออักเสบติดเชื้อ
** เกาต์และเกาต์เทียม
** ข้ออักเสบในวัยเยาว์
** โรคสติลล์
** กระดูกสันหลังอักเสบยึดติด

* ข้ออักเสบทุติยภูมิ
** ลูปัส อีริทีมาโตซัส
** กลุ่มอาการเอห์เลอส์-แดนลอส
** ซาร์คอยโดซิส
** จ้ำเลือดฮีน็อช-เชินไลน์
** โรคข้อสะเก็ดเงิน
** โรคข้อแบบปฏิกิริยา
** ฮีโมโครมาโตซิส
** ตับอักเสบ
** วิจิเนอร์ แกรนูโลมาโตซิส (และกลุ่มอาการหลอดเลือดอักเสบอื่น)
** โรคไลม์
** ไข้เมดิเตอร์เรเนียนที่เป็นกันในครอบครัว
** Hyperimmunoglobulinemia D with recurrent fever
** TNF receptor associated periodic syndrome
** โรคลำไส้อักเสบ (รวมทั้งโรคโครห์นและลำไส้ใหญ่อักเสบแบบมีแผล)

* โรคที่มีอาการแสดงคล้ายข้ออักเสบ
** นิ้วปุ้ม
** มัลติเพิล ไมอิโลมา
** โรคกระดูกพรุน
** อีริทีมา อินเฟ็กทิโอซัม (โรคที่ห้า)

## การรักษา
วิธีการรักษาแตกต่างกันออกไปตามชนิดของข้ออักเสบ ได้แก่ กายภาพบำบัด การปรับเปลี่ยนวิถีชีวิต โรคข้ออักเสบพบได้บ่อยในผู้สูงอายุและยังพบมากใน
ผู้หญิงมากกว่าในผู้ชาย การรักษา เช่น การออกกำลังกายและการควบคุมน้ำหนัก การใช้อุปกรณ์พยุง ยา และอาหารเสริม การผ่าตัดเปลี่ยนข้อมักทำในข้ออักเสบที่มีการสึกกร่อน

โดยทั่วไปแล้วมีการศึกษาแสดงว่าการออกกำลังกายที่ข้อต่อที่เป็นสามารถทำให้อาการปวดทุเลาอย่างมากในระยะยาว นอกจากนี้การออกกำลังกายที่ข้อที่อักเสบช่วยรักษาข้อต่อรวมทั้งสุขภาพโดยรวมของบุคคลนั้น

## อ้างอิง

หมวดหมู่:การอักเสบ
หมวดหมู่:โรคกระดูก
จอห์นนี่ เหงียน

**จอห์นนี เหงียน** (; 16 กุมภาพันธ์ พ.ศ. 2517 — ) เป็นทั้งนักแสดงชาวเวียดนาม-อเมริกัน, นักออกแบบท่าการต่อสู้ และนักแสดงแทน มีชื่อเสียงในการแสดงบทต่อสู้ ในภาพยนตร์ และซีรีส์ของอเมริกัน

จอห์นนี เหงียน เกิดที่จังหวัดบิ่ญเซือง เวียดนามใต้ เมื่ออายุได้ 8 ปี ช่วงที่เกิดสงครามเวียดนาม ครอบครัวเขาขึ้นเรืออพยพออกนอกประเทศ ไปอยู่ที่ลอสแอนเจลิส สหรัฐอเมริกา เขาเป็นลูกครึ่งเวียดนาม-จีน เนื่องจากมีมารดาเชื้อสายจีน เขาฝึกศิลปะการต่อสู้เช่น กังฟู ไอกิโด ไท่เก๊ก และวูซู จอห์นนียังเป็นนักกีฬาวูซูทีมชาติสหรัฐ และเคยได้รับเหรียญทองในการแข่งขัน Pan America Form and Sword ในปี พ.ศ. 2541 และเริ่มงานเป็นนักแสดงแทนในบทบู๊ ตั้งแต่ พ.ศ. 2540 ในภาพยนตร์ซีรีส์ *[[Buffy the Vampire Slayer]]* และภาพยนตร์ *[[Mortal Kombat]]*

จอห์นนี เหงียน เริ่มเป็นที่รู้จักในประเทศไทย จากผลงานแสดงภาพยนตร์ *[[ต้มยำกุ้ง (ภาพยนตร์)|ต้มยำกุ้ง]]* และในประเทศไทยจอห์นนี เหงียนเป็นพรีเซ็นเตอร์โฆษณาชุด KHeroes พันธุ์ใหม่ ของบริษัทในเครือธนาคารกสิกรไทย 

หลังจากนั้นไปร่วมงานกับอุตสาหกรรมภาพยนตร์แห่งเวียดนามในการผลิตภาพยนตร์เรื่อง *The Rebel* ในปี พ.ศ. 2549 ซึ่งจอห์นนี่ เหงียน ได้ร่วมงานแสดงอีกทั้งยังเป็นผู้ช่วยผู้กำกับ ผู้ช่วยเขียนบท ต่อมาปี พ.ศ. 2550 นี้เขามีงานเรื่อง *Saigon Eclipse* ซึ่งถือเป็นบทนำครั้งแรกของเขา

นอกจากบทบาทการแสดงแล้วจอห์นนี่ เหงียน ยังมีผลงานเพลงป็อปในกลุ่มชาวเวียดนามโพ้นทะเล (ชาวเวียดนามในอเมริกา) ภายใต้สังกัดแวนสัน โปรดักชั่น โดยแสดงมิวสิกวิดีโอคู่กับภรรยา ชื่อ เหวียต ที (Việt Thi) โดยปัจจุบันนี้ได้หย่ากันแล้ว โดยมีบุตรสาวด้วยกัน 2 คน ปัจจุบันจอห์นนี่กำลังสานสัมพันธ์กับโง จัญ เวิน (Ngô Thanh Vân)

## ผลงานภาพยนตร์
* *We Were Soldier* (2002)
* *Cradle 2 the Grave* (2003)
* *First Morning* (2004)
* *Ella Enchanted* (2004)
* *Spiderman 2* (2004)
* *[[ต้มยำกุ้ง (ภาพยนตร์)]]* (2005)
* *The Rebel* (2006)
* *Saigon Eclipse* (2007)
* *Confessions of an Action Star* (2008)
* *[[5 หัวใจฮีโร่]]* (Power Kids – 2009)
* *Monk on Fire* (2009)
* Da 5 Bloods (2020)

## อ้างอิง
* จอห์นนี่ เหงียน คอลัมน์รู้ไปโม้ด โดยน้าชาติ ประชาชื่น

## แหล่งข้อมูลอื่น

* 
* World of Action profile

หมวดหมู่:นักแสดงเวียดนาม
หมวดหมู่:นักแสดงภาพยนตร์อเมริกัน
หมวดหมู่:ชาวอเมริกันเชื้อสายเวียดนาม
หมวดหมู่:ชาวเวียดนามเชื้อสายจีน
หมวดหมู่:ผู้ฝึกศิลปะการต่อสู้
หมวดหมู่:บุคคลจากจังหวัดบิ่ญเซือง
แม่น้ำกัวดัลกิบีร์

**แม่น้ำกัวดัลกิบีร์** () เป็นแม่น้ำที่ยาวที่สุดของแคว้นอันดาลูซิอา ทางภาคใต้ของประเทศสเปน ชื่อแม่น้ำมาจากภาษาอาหรับว่า "อัลวาดีลกะบีร" (*al-wādī l-kabīr*; اَلْوَادِي&nbsp;الْكَبِيرْ) ซึ่งหมายถึง "แม่น้ำใหญ่" แม่น้ำสายนี้เคยมีชื่อเรียกว่า *เบติส (Betis)* หรือ *ไบติส (Baetis)* ตั้งแต่สมัยก่อนโรมันจนกระทั่งถึงสมัยอัลอันดะลุส (ช่วงที่ชาวมุสลิมปกครองสเปน) มณฑลในคาบสมุทรไอบีเรียของจักรวรรดิโรมันที่แม่น้ำสายนี้ไหลผ่านนั้นจึงมีชื่อว่า ฮิสปาเนียไบตีกา

200px|thumb|left|แม่น้ำกัวดัลกิบีร์ที่เมืองเซบิยา
แม่น้ำกัวดัลกิบีร์มีความยาว 657 กิโลเมตร มีพื้นที่ลุ่มน้ำมระมาณ 58,000 กิโลเมตร เริ่มต้นที่กัญญาดาเดลัสฟูเอนเตสในทิวเขากาซอร์ลา ผ่านเมืองกอร์โดบาและเมืองเซบิยา และสิ้นสุดที่หมู่บ้านทำประมงชื่อโบนันซา ในเมืองซันลูการ์เดบาร์ราเมดา โดยไหลลงสู่อ่าวกาดิซ (ส่วนหนึ่งของมหาสมุทรแอตแลนติก) พื้นที่ต่ำและชื้นแฉะบริเวณปากน้ำนั้นมีชื่อเรียกว่า "ลัสมาริสมัส" (Las Marismas) มีพื้นที่ติดต่อกับอุทยานแห่งชาติดอญญานา (Doñana National Park)

แม่น้ำกัวดัลกิบีร์เป็นหนึ่งในแม่น้ำขนาดใหญ่ไม่กี่สายของประเทศที่ใช้เดินเรือได้ ซึ่งปัจจุบันสามารถเดินเรือเข้าไปได้ถึงเมืองเซบิยา แต่ในสมัยโรมันนั้น เรือสามารถแล่นลึกเข้าไปถึงเมืองกอร์โดบา กล่าวกันว่าเมืองโบราณเมืองหนึ่งในประวัติศาสตร์สเปนที่ชื่อตาร์เตสโซส (Tartessos) ตั้งอยู่บริเวณปากแม่น้ำสายนี้ แต่ก็ยังไม่พบร่องรอย


ภาพ:río Guadalquivir Cordoba.jpg|แม่น้ำกัวดัลกิบีร์ เมืองกอร์โดบา
ภาพ:Spain Andalusia Cordoba BW 2015-10-27 12-15-09.jpg|แม่น้ำกัวดัลกิบีร์และสะพานสมัยโรมัน ที่เมืองกอร์โดบา
ภาพ:Sevilla2005July 040.jpg|แม่น้ำกัวดัลกิบีร์และสะพานกินโตเซนเตนารีโอ ("ศตวรรษที่ 5") เมืองเซบิยา
ภาพ:Cormoranes.jpg|นกกาน้ำในแม่น้ำกัวดัลกิบีร์ตอนใต้ (อุทยานแห่งชาติดอญญานา)


กัวดัลกิบีร์
หม่อมเจ้ารังษิยากร อาภากร

พลอากาศโท **หม่อมเจ้ารังษิยากร อาภากร** (11 สิงหาคม พ.ศ. 2449 - 30 ธันวาคม พ.ศ. 2508) เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์กับพระวรวงศ์เธอ พระองค์เจ้าทิพยสัมพันธ์ อดีตรัฐมนตรีสั่งราชการแทนรัฐมนตรีว่าการกระทรวงกลาโหม และอดีตรองผู้บังคับการกองบินยุทธการ และอดีตเอกอัครราชทูต ณ กรุงมะนิลา ประเทศฟิลิปปินส์

## พระประวัติ
หม่อมเจ้ารังษิยากร อาภากร มีพระนามลำลองว่า **ท่านชายรัง** เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ กับพระวรวงศ์เธอ พระองค์เจ้าทิพยสัมพันธ์ ประสูติเมื่อวันที่ 11 สิงหาคม พ.ศ. 2449 ทรงดำรงตำแหน่งรัฐมนตรีสั่งราชการแทนรัฐมนตรีว่าการกระทรวงกลาโหม เมื่อปี พ.ศ. 2491 หลังจากนั้นทรงรับราชการในกองทัพอากาศในตำแหน่งรองผู้บังคับการกองบินยุทธการในปี พ.ศ. 2501 จากนั้นโอนไปทรงรับราชการกระทรวงการต่างประเทศในตำแหน่งเอกอัครราชทูต ณ กรุงมะนิลา ประเทศฟิลิปปินส์

หม่อมเจ้ารังษิยากรเสกสมรสกับหม่อมราชวงศ์ไพเราะ (ราชสกุลเดิม ;กฤดากร ธิดาหม่อมเจ้าอมรทัต กฤดากร) มีโอรสธิดา 3 คน คือ
*หม่อมราชวงศ์ทิพพเราะ อาภากร  สมรสกับสุคนธ์ ศรโชติ มีบุตรธิดา 3 คน คือ 
**อรทิพย์ ศรโชติ มีบุตรชาย  นายนีติบุตร วสีนนท์
**นวลหทัย ศรโชติ (นามเดิมรวคนธ์ ศรโชติ ) มีบุตรสาว นางสาวณัฐมณฑ์ ศรโชติ 
**ภัทเรก ศรโชติ สมรสกับ สุกัญญา ศรโชติ (วีสกุล) มีบุตรชาย นายพัทธ์ ศรโชติ
*หม่อมราชวงศ์ดารณี อาภากร สมรสกับ นายแพทย์วิบูลย์ วัฒนายากร มีบุตรธิดา 2 คน คือ
**สลีลา วัฒนายากร
**สิทธิ วัฒนายากร
*หม่อมราชวงศ์ชัยกร อาภากร
หม่อมจ้ารังษิยากรสิ้นชีพตักษัยเมื่อวันที่ 30 ธันวาคม พ.ศ. 2508 สิริชันษา 59 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 22 กุมภาพันธ์ พ.ศ. 2509 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## พระเกียรติยศ

### เครื่องราชอิสริยาภรณ์

#### ไทย

#### ต่างประเทศ

*  :
** พ.ศ. 2495 - 80x80px ลีเจียนออฟเมอริต ชั้นนายทหาร
* :
**พ.ศ. 2508 - 80x80px เครื่องอิสริยาภรณ์ซิกาตูนา ชั้นประถมาภรณ์

### พระยศ

#### พระยศทางทหาร

* 1 เมษายน พ.ศ. 2476 : นายเรือตรี
* 1 เมษายน พ.ศ. 2479 : นายเรือโท
* 1 ธันวาคม พ.ศ. 2479 : นายเรืออากาศโท
* 1 เมษายน พ.ศ. 2481 : นายเรืออากาศเอก
* 1 เมษายน พ.ศ. 2483 : นายนาวาอากาศตรี
* 1 กรกฎาคม พ.ศ. 2485 : นายนาวาอากาศโท
* 1 มกราคม พ.ศ. 2495 : พลอากาศจัตวา
* 1 มกราคม พ.ศ. 2497 : พลอากาศตรี
* 1 มกราคม พ.ศ. 2499 : พลอากาศโท

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลอาภากร
หมวดหมู่:ทหารอากาศชาวไทย
หมวดหมู่:นักการทูตชาวไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หม่อมเจ้าพันธุประวัติ เกษมสันต์

นายพลโท **หม่อมเจ้าพันธุประวัติ เกษมสันต์** (14 เมษายน พ.ศ. 2430 – 8 มิถุนายน พ.ศ. 2463) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมราชวงศ์ละม้าย เกษมสันต์ (ราชสกุลเดิม สุริยกุล) 

ทรงสำเร็จการศึกษาจากโรงเรียนนายร้อยทหารบก และเสด็จไปทรงศึกษาวิชาทหารที่ประเทศเยอรมนีจนถึง พ.ศ. 2452 จึงเสด็จกลับมารับราชการทหารที่สยาม ทรงดำรงตำแหน่งแม่ทัพน้อยกองทัพที่ 1 ผู้บัญชาการมณฑลทหารบกกรุงเทพฯ ผู้ช่วยจเรการช่างทหารบก

หม่อมเจ้าพันธุประวัติเสกสมรสกับหม่อมหลวงเชื้อ เกษมสันต์ (ราชสกุลเดิม ดารากร) มีโอรสธิดา 7 คน หม่อมเจ้าพันธุประวัติสิ้นชีพิตักษัยเมื่อวันที่ 8 มิถุนายน พ.ศ. 2463 ด้วยพระโรคไข้หวัดใหญ่ สิริชันษา 34 ปี ในการนี้พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงสรงศพ โดยโปรดเกล้าฯ ให้ นายพลโท พระยาประสิทธิ์ศุภการ (หม่อมหลวงเฟื้อ พึ่งบุญ) สมุหราชองครักษ์ เป็นผู้แทนพระองค์อัญเชิญน้ำหลวงสรงพระศพไปพระราชทาน พระโกศราชวงศ์ ชั้นแว่นฟ้ารอง 2 ชั้น ตั้งฉัตรเครื่อง 4 คัน กับทรงพระกรุณาโปรดเกล้าฯ พระราชทานไตร 10 ไตร ผ้าขาวพับ 20 สดับปกรณ์ และให้มีพระสงฆ์สวดพระอภิธรรม รับพระราชทานฉันเช้า 4 รูป เพล 4 รูป กับเครื่องประโคมประจำศพ กลองชนะ 10 จ่าปี่ 1 จ่ากลอง 1 แตรงอน 2 แตรฝรั่ง 2 สังข์ 1 มีกำหนด 3 วัน

## พระเกียรติคุณ
นายพลโท หม่อมเจ้าพันธุประวัติ เกษมสันต์ ทรงรับราชการในตำแหน่งผู้บัญชาการกองพลทหารบกที่ 2 และทรงดำรงตำแหน่งแม่ทัพกองทัพน้อยที่ 1 เป็นผู้มีความรู้หลักแหลม สามารถอำนวยการฝึกหัดสั่งสอนพลทหาร และฝึกฝนนายทหารให้มีความสามารถรุ่งเรืองในแบบแผนวิชาทหาร นับว่าเป็นหลักสำคัญในราชการทหารบกผู้หนึ่ง อนึ่งในการประกาศสงครามกับประเทศเยอรมนี ประเทศออสเตรีย และประเทศฮังการี ทรงเป็นผู้อำนวยการในเรื่องทหารบก ช่วยเจ้าหน้าที่พระนครบาลรักษาความสงบเรียบร้อยในพระนคร เป็นผู้รับผิดชอบในการควบคุมคนในชาติศัตรูตลอดตั้งแต่เวลาเริ่มต้นจนถึงเวลาเนรเทศออกนอกพระราชอาณาจักร ทรงเป็นที่ปรึกษาสำหรับเครื่องราชอิสริยาภรณ์อันมีศักดิ์รามาธิบดี จึงทำให้หม่อมเจ้าพันธุประวัติได้รับพระราชทานเครื่องราชอิสริยาภรณ์อันมีศักดิ์รามาธิบดี ชั้นที่ 2 มหาโยธิน (ม.ร.) เมื่อวันที่ 2 ธันวาคม พ.ศ. 2461

## ตำแหน่ง
* 30 มีนาคม พ.ศ. 2454: ราชองครักษ์เวร
* – รักษาราชการแทนในตำแหน่งผู้บัญชาการกองพลที่ 2 มณฑลนครชัยศรี
* มิถุนายน พ.ศ. 2457: ผู้บัญชาการกองพลที่ 2 มณฑลนครชัยศรี
* 25 กันยายน พ.ศ. 2460: ราชองครักษ์พิเศษ

## พระยศทางทหาร
* 21 กันยายน พ.ศ. 2450: นายร้อยตรี
* 5 กรกฎาคม พ.ศ. 2452: นายร้อยโท
* – นายพันโท
* 26 เมษายน พ.ศ. 2457: นายพันเอก
* 1 สิงหาคม พ.ศ. 2457: เข้ารับพระราชทานสัญญาบัตรยศ
* พ.ศ. 2459: นายพลตรี
* 31 กรกฎาคม พ.ศ. 2459: เข้ารับพระราชทานสัญญาบัตรยศทหาร
* 21 เมษายน พ.ศ. 2462: นายพลโท

## เครื่องราชอิสริยาภรณ์

## อ้างอิง

หมวดหมู่:หม่อมเจ้าชาย
หมวดหมู่:ราชสกุลเกษมสันต์
หมวดหมู่:ราชสกุลสุริยกุล
หมวดหมู่:ทหารบกชาวไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ร.
หม่อมเจ้ารัชฎาภิเศก โสณกุล

ศาสตราจารย์ **หม่อมเจ้ารัชฎาภิเศก โสณกุล** (16 กุมภาพันธ์ พ.ศ. 2435 — 5 กันยายน พ.ศ. 2492) อดีตปลัดกระทรวงศึกษาธิการ มีพระนามลำลองว่า **ท่านชายใหม่** เป็นพระโอรสในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา 

## พระประวัติ
ในปีที่หม่อมเจ้ารัชฎาภิเศก ประสูตินั้น พระบาทสมเด็จพระจุลจอมเกล้าเจ้าอยู่หัว ทรงฉลองสิริราชสมบัติครบ 25 ปี จึงมีเจ้านายทูลขอพระราชทานพระนาม ซึ่งพระองค์ได้รับพระราชทานพระนาม *"รัชฎาภิเศก"* สำหรับพระโอรส-ธิดาพระองค์อื่นที่ได้รับพระราชทานพระนามพร้อมกัน คือ หม่อมเจ้าเฉลิมเขตรมงคล และหม่อมเจ้ารัชลาภจีระฐิต

หม่อมเจ้ารัชฎาภิเศก เสกสมรสกับหม่อมเจ้าพิมพ์รำไพ รพีพัฒน์ ทรงสำเร็จการศึกษาระดับประกาศนียบัตรชั้นสูงจากโรงเรียนเอาน์เดิล ประเทศอังกฤษ แล้วทรงศึกษาต่อระดับปริญญาตรีสาขาวิศวกรรมศาสตร์ วิทยาลัยซิตีแอนด์กิลด์ มหาวิทยาลัยลอนดอน จนสำเร็จการศึกษาระดับวิทยาศาสตรบัณฑิต และวิทยาศาสตรมหาบัณฑิต สาขาฟิสิกส์จาก ราชวิทยาลัยวิทยาศาสตร์ มหาวิทยาลัยลอนดอน โดยพระราชทรัพย์ส่วนพระองค์ของสมเด็จพระมหิตลาธิเบศร อดุลยเดชวิกรม พระบรมราชชนก

ทรงรับราชการที่จุฬาลงกรณ์มหาวิทยาลัย ตำแหน่งอธิบดีกรมวิชาการ อธิบดีกรมมหาวิทยาลัย อธิบดีกรมอาชีวะศึกษา อธิบดีกรมศึกษาธิการ อธิการบดีจุฬาลงกรณ์มหาวิทยาลัย กรรมการอำนวยการคุรุสภา ศาสตราจารย์ในคณะอักษรศาสตร์ จุฬาลงกรณ์มหาวิทยาลัย เป็นศาสตราจารย์องค์แรกของประเทศไทย อธิบดีกรมส่งเสริมอุตสาหกรรม ระหว่างปี พ.ศ. 2485 - พ.ศ. 2488 และ ปลัดกระทรวงศึกษาธิการ ระหว่างปี พ.ศ.2488 - พ.ศ. 2489 

หม่อมเจ้ารัชฎาภิเศก โสณกุล สิ้นชีพิตักษัยเมื่อวันที่ 5 กันยายน พ.ศ. 2492 สิริชันษา 57 ปี

## พระยศ
* 31 มีนาคม พ.ศ. 2466 รองอำมาตย์เอก

## เครื่องราชอิสริยาภรณ์

*
*

## พงศาวลี




## อ้างอิง

หมวดหมู่:ศาสตราจารย์
หมวดหมู่:หม่อมเจ้าชาย
หมวดหมู่:ราชสกุลโสณกุล
หมวดหมู่:บุคคลจากคณะวิทยาศาสตร์ จุฬาลงกรณ์มหาวิทยาลัย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:อธิการบดีจุฬาลงกรณ์มหาวิทยาลัย
หมวดหมู่:อาจารย์คณะวิทยาศาสตร์
ฟรีดอมออฟเดอะซีส์

thumb|right|250px|ฟรีดอมออฟเดอะซีส์
**ฟรีดอมออฟเดอะซีส์** () เป็นชื่อของเรือสำราญลำใหญ่ลำหนึ่ง เคยได้รับตำแหน่งเรือสำราญที่ใหญ่ที่สุดในโลก  เปิดตัวเมื่อวันที่ 12 พฤษภาคม พ.ศ. 2550 ตัวเรือความสูง 63.70 เมตร ความยาว 338.77 เมตร น้ำหนัก 156,271 ตัน โถงภายในเรือมีความสูงเท่ากับตึก 14 ชั้น และมีดาดฟ้าให้ผู้โดยสาร 15 ดาดฟ้า  ลงทุนประมาณ 800,000 ล้านดอลลาร์  บนเรือมี สวนน้ำ สวนสนุก ลานสเก็ต สนามมวย โรงละคร ถนนช้อปปิ้งยาว 400 กว่าฟุต ที่มีไว้บริการ  

เจ้าของคือ รอยัลแคริบเบียนอินเตอร์เนชั่นแนล บริษัทเดินเรือเพื่อการท่องเที่ยวและพาณิชย์ ซึ่งมีสำนักงานตั้งอยู่ในเมืองไมอามี่ ประเทศสหรัฐอเมริกา
  
## อ้างอิง

หมวดหมู่:เรือเดินสมุทร
หมวดหมู่:เรือในสหรัฐ